b'\n_START_ARTICLE_\nVoivodinos istorija\n_START_SECTION_\nGeografija\n_START_PARAGRAPH_\nIstorinis Voivodinos regionas \xc5\xa1iuo metu yra administruojamas keleto valstybi\xc5\xb3. Did\xc5\xbeiausi\xc4\x85 jo dal\xc4\xaf sudaro Serbijoje esanti Voivodina, ta\xc4\x8diau regionui taip pat priskiriamos gretimos teritorijos vakar\xc5\xb3 Rumunijoje (Timi\xc5\xa1o apskritis), piet\xc5\xb3 Vengrijoje (Barania ir Ba\xc4\x8d Ki\xc5\xa1k\xc5\xabnas) ir ryt\xc5\xb3 Kroatijoje (Osijeko\xe2\x80\x93Baranijos apskritis ir Vukovaro\xe2\x80\x93Srijemo apskritis)._NEWLINE_Voivodina apima pietin\xc4\x99 Panonijos lygum\xc5\xb3 dal\xc4\xaf. Rytuose j\xc4\x85 u\xc5\xbedaro Karpatai, pietuose ji pereina \xc4\xaf etnini\xc5\xb3 serb\xc5\xb3 gyvenamas mi\xc5\xa1king\xc4\x85j\xc4\x85 \xc5\xa0umadij\xc4\x99 ir Ma\xc4\x8dv\xc4\x85. \xc4\xae \xc5\xa1iaur\xc4\x99 nuo Voivodinos yra istorin\xc4\x97 Vengrija, o vakaruose\xc2\xa0\xe2\x80\x93 Slavonija. Svarbiausia regiono up\xc4\x97 yra Dunojus (Voivodina apima jo vidurin\xc4\x99 atkarp\xc4\x85) bei vietiniai jo intakai\xc2\xa0\xe2\x80\x93 Tisos, Savos \xc5\xbeemupiai._NEWLINE_Pati Voivodina dalinama \xc4\xaf keturis regionus: Baranja yra Vengrijoje ir Kroatijoje (\xc4\xaf vakarus nuo Dunojaus), Sremas\xc2\xa0\xe2\x80\x93 Serbijoje ir Kroatijoje (tarp Dunojaus ir Savos), Ba\xc4\x8dka\xc2\xa0\xe2\x80\x93 Serbijoje (\xc4\xaf vakarus nuo Tisos), o Banatas\xc2\xa0\xe2\x80\x93 Serbijoje ir Rumunijoje (\xc4\xaf rytus nuo Tisos).\n_START_SECTION_\nSerbijos sud\xc4\x97tyje\n_START_PARAGRAPH_\nPirmojo pasaulinio karo pabaigoje Austrijos-Vengrijos imperija \xc5\xbelugo. 1918 met\xc5\xb3 spalio 29 dien\xc4\x85 Sremas tapo Slov\xc4\x97n\xc5\xb3, Kroat\xc5\xb3 ir Serb\xc5\xb3 valstyb\xc4\x97s dalimi. 1918 spalio 31 dien\xc4\x85 Banato respublika buvo paskelbta Temi\xc5\xa1vare, Vengrijos vald\xc5\xbeia pripa\xc5\xbeino jos nepriklausomoyb\xc4\x99, ta\xc4\x8diau ji gyvavo neilgai. Nuo 1918 met\xc5\xb3 gruod\xc5\xbeio 1 dienos visa Voivodina\xc2\xa0\xe2\x80\x93 Serb\xc5\xb3, Kroat\xc5\xb3 ir Slov\xc4\x97n\xc5\xb3 karalyst\xc4\x97s dalis._NEWLINE_Tarp 1929 ir 1941 regionas vadinosi Dunavska banovina (Dunojaus provincija).\n_START_SECTION_\nII pasaulinis karas\n_START_PARAGRAPH_\nA\xc5\xa1ies paj\xc4\x97gos buvo okupav\xc4\x99 region\xc4\x85 1941\xe2\x80\x931944 metais. Ba\xc4\x8dka ir Baranja buvo prijungtos prie Vengrijos, o Sremas\xc2\xa0\xe2\x80\x93 prie Nepriklausomos Kroatijos valstyb\xc4\x97s. Tik ma\xc5\xbea dalis liko Serbijai.\n_START_SECTION_\nAutonomin\xc4\x97 Serbijos provincija\n_START_PARAGRAPH_\nA\xc5\xa1ies okupacija baig\xc4\x97si 1944, o regionas politi\xc5\xa1kai atkurtas buvo 1945, kaip autonomin\xc4\x97 Serbijos provincija. Vietoje prie\xc5\xa1 tai buvusio pavadinimo Dunavska banovina, v\xc4\x97l sugr\xc4\x85\xc5\xbeintas istorinis\xc2\xa0\xe2\x80\x93 Voivodina, o sostin\xc4\x97 liko Novi Sade. Nuo 1945 autonomijos lygis keit\xc4\x97si kelet\xc4\x85 kart\xc5\xb3, o dabartin\xc4\xaf provincijos status\xc4\x85 reguliuoja Omnibuso \xc4\xafstatymas, priimtas 2002.'